Skurweberg Guestfarm | LekkeSlaap
Skurweberg Guestfarm: Hooffoto's
Adres: Skurweberg Guestfarm, Posbus 171, Sutherland, 6920, Noord-Kaap
Vanaf R3 200 per nag (vir 10 persone)
Skurweberg is 'n gastehuis met slaapplek vir tot 10 gaste. Die huis het 4 slaapkamers, 2 badkamers, 'n kombuis en sitkamer, sowel as 'n braai-area langs die huis. Gedurende die koue winters kan gaste die kaggel, elektriese komberse en verwarmers gebruik om warm te bly. Beddegoed en handdoeke word ook voorsien.
Die eerste, tweede en derde slaapkamer het elkeen 2 enkelbeddens, en die vierde slaapkamer het 1 dubbelbed, 2 enkelbeddens en 'n en suite-badkamer.
Gaste kan ook op die plaas by die skaduryke kampeer-area langs die rivier uitspan. Die kampeerterrein het spoeltoilette en storte met warm en koue water. Daar is ook 'n lapa en braaigeriewe beskikbaar.
Die Skurweberg 4x4-roetes loop al langs die Roggeveld-platorand met ongelooflike uitsigte oor die Tankwa-Karoo en Cederberg. Die roetes word met groen, blou en rooi op die kaart gemerk om die moeilikheidsgraad daarvan aan te dui. Die moeilikste roetes sluit rotsagtige steiltes in. By Banggat, Granny's Bum en Hotrock sal jou ryvermoë waarlik getoets word. Al die groot hindernisse het egter ontsnaproetes.
Met 'n 2x4 met 'n hoë grondvryhoogte sal jy tot by die ongelooflike uitkykpunte oor die Tankwa-vallei en Ceres Karoo kan uitkom. Daar is merkers om aan te dui watter verskillende plantspesies in die Karoo aangetref word - 'n omgewing met 'n groot verskeidenheid plante. Die ribbok, klipbok en witkruisarend is ook op jou roete te bespeur.
Geniet voetslaan en bergfietsry of verlustig jou sommer net in die atmosfeer van 'n Karooplaas!
’n Bespreking by Skurweberg Guestfarm sluit in:
4.7 uit 5van 4 resensies vir Skurweberg Guestfarm
Skurweberg Guestfarm, Posbus 171, Sutherland, 6920, Noord-Kaap
Gaste dink Skurweberg Guestfarm het ’n baie goeie ligging
Sutherland Karoo Noord-Kaap
https://d288tngog90ix0.cloudfront.net/AAEAAQAAAAAAAAAAAAAAJDU1YTAyYTI2LWMzNzQtNDExZi04ZmE0LTZiZjJiNmU3MzdiOA?w=1440&h=960&fit=crop&auto=format Vanaf R3 200 per nag (vir 10 persone) 4 5 1 5 Skurweberg Guestfarm P.O. Box 171 6920 Noord-Kaap 086 999 0018 14:00-21:00 10:00 -32.28960511801 20.380999420624